Glosolalija - Vikipedija

# Glosolalija

### Straipsnis iš Vikipedijos, laisvosios enciklopedijos.

Glosolalija (graikiškai, "γλώσσα" (glossa) - liežuvis ir "λαλώ" (lalô) - kalbėti) kalbėjimas beprasmiais garsais, iš skambesio panašus į rišlią nežinomą kalbą (ksenoglosalija), be ryšio skleidžiamus garsus arba kalbėjimą nežinomą mistine kalba. Dažnai naudojama, kaip įvairių religinių apeigų dalis (religinė glosolalija, maldos kalbomis), pasitaiko tarp kai kuriomis psichinėmis ligomis sergančių žmonių.

Kai kurios krikščionybės konfesijos maldas kalbomis (angl. speaking in tongues) laiko Dievo per Šventąją Dvasią siųsta dovana.

## [taisyti] Lingvistinis požiūris

Glosolalijos garsai dažniausiai būna padrikai tariamos gimtosios žmogaus kalbos fonemos. Todėl skirtingų tautybių žmonių glosolalija skiriasi viena nuo kitos, tačiau šiek tiek primena jų pačių gimtąją kalbą. Lingvistiniu požiūriu, glosolalijai trūksta semantikos, sintaksės ir morfologijos, todėl ji negali būti laikoma kalba.

## [taisyti] Psichologinis požiūris

Pirmoji mokslinė glosolalijos studija buvo atlikta psichiatro Emilio Krepelino. Tai buvo dalis jo šizofrenija sergančių pacientų kalbėsenos tyrimo.

1927 metais G.B. Kutenas išleido knygą Speaking with tongues; historically and psychologically considered, kuri vėliau ilgai medicininėje literatūroje buvo laikoma šios srities autoritetu. Kaip ir Krepelinas, Kutenas glosolaliją susiejo su šizofrenija ir isterija.

1972 metais Džonas Kildalas knygoje The Psychology of Speaking in Tongues pažiūrėjo į tai iš kitos pusės. Jo nuomone, glosolalija nebūtinai yra psichinių sutrikimų ar stresų pasekmė. Kita vertus, Kildalas pastebėjo, kad glosolalistų gyvenime dažniausiai yra buvę daugiau krizių, be to, jiems labiau reikia autoritetų.

Nikolas Spanosas teigė, kad glosolalija yra išmokstama savybė ir jai nereikia jokių transų (Glossolalia as Learned Behavior: An Experimental Demonstration, 1987).

Rodomas puslapis "http://lt.wikipedia.org../../../g/l/o/Glosolalija.html"

Kategorijos: Kalbotyra | Psichologija | Religija

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Dansk
- Deutsch
- English
- Esperanto
- Español
- Suomi
- Français
- Interlingua
- Bahasa Indonesia
- Italiano
- 한국어
- Nederlands
- Norsk (bokmål)
- Polski
- Português
- Русский
- Svenska
- 中文